**Postopnost pridobivanja pravice do izplačila plače zaradi dne 3. decembra 2018 sklenjenih aneksov h kolektivnim pogodbam in določitev plače ob premestitvi javnega uslužbenca na drugo delovno mesto (uporaba prvega odstavka 19. in prvega odstavka 20. člena ZSPJS) in napredovanju v naziv – PRIMERI – dopolnitev v točki b) v 2. primeru v točki b (19.8.2019)**

**a) SPLOŠNO:**

Pri določitvi plače javnega uslužbenca, ki se premesti oziroma sklene novo pogodbo o zaposlitvi za drugo delovno mesto v obdobju postopnega pridobivanja pravice do izplačila višje plače zaradi povišanj uvrstitev delovnih mest in nazivov v aktih (aneksi h kolektivnim pogodbam dejavnosti in drugi splošni akti s katerimi se delovna mesta in nazivi uvrščajo v plačne razrede na podlagi ZSPJS), s katerimi se delovna mesta in nazivi uvrščajo v plačne razrede in so bili uveljavljeni 8. 12. 2018 (Uradni list RS, št. 80/18) na podlagi sklenjenega Dogovora o plačah in drugih stroških dela v javnem sektorju in stavkovnih sporazumov je treba upoštevati naslednje:

1) delovnim mestom in nazivom so se s 8. 12. 2019 povišale uvrstitve v plačni razred, pri čemer pa pravice do izplačila višjih plač za en, dva, tri ali več plačnih razredov javni uslužbenci niso pridobili takoj z dnevom uveljavitve teh novih aktov, temveč bodo to pravico pridobili postopno v treh obrokih[[1]](#footnote-1) (s tremi datumi pravice do izplačila), in sicer:

- prvi plačni razred povišanja javni uslužbenci pridobijo 1. 1. 2019,

- drugi plačni razred povišanja 1. 11. 2019,

- morebitni tretji in ostale plačne razrede povišanja pa pridobijo 1. 9. 2020.

2) pri premeščanju na drugo delovno mesto se pri določitvi plače upoštevajo pravila prvega odstavka 19. člena in prvega odstavka 20. člena ZSPJS – odvisno od tarifnega razreda delovnega mesta

3) pri napredovanju v višji plačni razred s 1.4.2019 je treba upoštevati zamik izplačila plače iz naslova napredovanj na podlagi četrtega odstavka 16. člena ZSPJS na 1.12.2019 (enako določa prvi odstavek 8. člena Uredbe o napredovanju javnih uslužbencev v plačne razrede (Uradni list RS, št. 51/08, 91/08, 113/09 in 22/19))

4) pri napredovanju v višji naziv s 1.11.2019 je treba upoštevati zamik izplačila plače iz naslova napredovanj na podlagi četrtega odstavka 16. člena ZSPJS na 1.12.2019 in prvi odstavek 12. člena Uredbe o napredovanju uradnikov v nazive \* (Uradni list RS, št. 98/08, 16/09, 19/10 in 24/19) na podlagi katerega uradnik napreduje v višji naziv 1. novembra, pravice, ki izhajajo iz višjega naziva, pa mu pripadajo od 1. decembra v koledarskem letu, v katerem je bilo ugotovljeno, da izpolnjuje pogoje za napredovanje.

\* Zamik izplačila plače iz naslova napredovanja v naziv oziroma višji naziv je treba upoštevati tudi pri področnih pravilnikih o napredovanju v nazive, ki imajo različne roke za pridobitev nazivov, v skladu s četrtim odstavkom 16. člena ZSPJS pa pravice, ki izhajajo iz višjega naziva, tudi v tem primeru pripadajo šele od 1. decembra v koledarskem letu, v katerem je bilo ugotovljeno, da izpolnjuje pogoje za napredovanje. Primeri v točki b) so pripravljeni ob upoštevanju, da za napredovanje v nazive velja Uredba o napredovanju uradnikov v nazive (Uradni list RS, št. 98/08, 16/09, 19/10 in 24/19).

**Uvrstitev delovnega mesta Višji svetovalec in delovnega mesta Podsekretar v plačni razred pred in po uveljavitvi Aneksa št. 4 h Kolektivni pogodbi za državno upravo, uprave pravosodnih organov in uprave samoupravnih lokalnih skupnosti – tarifni del (Uradni list RS, št. 80/18):**

Uvrstitev delovnega mesta Višji svetovalec na dan 7.12.2018

|  |  |  |  |  |  |  |  |
| --- | --- | --- | --- | --- | --- | --- | --- |
| 39 | C027010 | VIŠJI SVETOVALEC | VII/2 | 1 | VIŠJI SVETOVALEC I | 37 | 43 |
| 40 | C027010 | VIŠJI SVETOVALEC | VII/2 | 2 | VIŠJI SVETOVALEC II | 35 | 40 |
| 41 | C027010 | VIŠJI SVETOVALEC | VII/2 | 3 | VIŠJI SVETOVALEC III | 33 | 38 |

Uvrstitev delovnega mesta Višji svetovalec na dan 8.12.2018

|  |  |  |  |  |  |  |  |
| --- | --- | --- | --- | --- | --- | --- | --- |
| 39 | C027010 | VIŠJI SVETOVALEC | VII/2 | 1 | VIŠJI SVETOVALEC I | 39 | 45 |
| 40 | C027010 | VIŠJI SVETOVALEC | VII/2 | 2 | VIŠJI SVETOVALEC II | 37 | 42 |
| 41 | C027010 | VIŠJI SVETOVALEC | VII/2 | 3 | VIŠJI SVETOVALEC III | 35 | 40 |

Uvrstitev delovnega mesta Podsekretar na dan 7.12.2018

|  |  |  |  |  |  |  |  |
| --- | --- | --- | --- | --- | --- | --- | --- |
| 21 | C027001 | PODSEKRETAR | VII/2 | 1 | SEKRETAR | 44 | 51 |
| 22 | C027001 | PODSEKRETAR | VII/2 | 2 | PODSEKRETAR | 41 | 46 |

Uvrstitev delovnega mesta Podsekretar na dan 8.12.2018

|  |  |  |  |  |  |  |  |
| --- | --- | --- | --- | --- | --- | --- | --- |
| 21 | C027001 | PODSEKRETAR | VII/2 | 1 | SEKRETAR | 45 | 52 |
| 22 | C027001 | PODSEKRETAR | VII/2 | 2 | PODSEKRETAR | 42 | 47 |

Javni uslužbenec pridobi pravico do izplačila višje plače postopno, in sicer na naslednji način:

a) s 1. januarjem 2019 prvi plačni razred povišanja in

b) s 1. novembrom 2019 drugi plačni razred povišanja.

**b) PRIMERI:**

**1. PRIMER – Premestitev javnega uslužbenca iz delovnega mesta Višji svetovalec (naziv Višji svetovalec III z 3 doseženimi napredovanji), ki je s 1.4.2019 napredoval za 2 plačna razreda, na delovno mesto Podsekretarja s 1.7.2019**

- stanje 7.12.2018 na DM Višji svetovalec – uvrstitev in izplačilo plače za 36 PR (33+3)

- stanje 8.12.2018 na DM Višji svetovalec – uvrstitev 38 PR (35+3) in izplačilo plače za 36 PR

- stanje 1.1.2019 na DM Višji svetovalec – uvrstitev v 38 PR, izplačilo plače za 37 PR (prvi plačni razred povišanja)

- stanje 1.4.2019 na DM Višji svetovalec – napredovanje za 2 plačna razreda – uvrstitev v 40 PR, izplačilo za 37 PR (pravica do izplačila 38 PR s 1.11.2019 (drugi plačni razred povišanja), pravica do izplačila 40 PR s 1.12.2019)

**- premestitev na delovno mesto Podsekretar s 1.7.2019 – javni uslužbenec je uvrščen v 40 PR, izplačilo za 37 PR – dve možnosti:**

a) Obe delovni mesti sta uvrščeni v isti tarifni razred (prenos plačnih razredov napredovanj po prvem odstavku 20. člena ZSPJS)

Javni uslužbenec ima na delovnem mestu Višji svetovalec v nazivu Višji svetovalec III doseženih 5 napredovanj in je uvrščen v 40. plačni razred (35+5, pri čemer 1 PR uvrstitve (za 38 PR – drugi plačni razred povišanja) pridobi s 1.11.2019 in za 2 PR napredovanj s 1.12.2019).

Na delovno mesto Podsekretar prenaša 5 plačnih razredov in se uvrsti v 47. plačni razred (42+5), pri čemer od premestitve s 1.7.2019 do 1.12.2019 prejema plačo za 45 plačni razred, s 1.12.2019 pa za 47 plačni razred (zamik izplačila plače iz naslova napredovanj na podlagi četrtega odstavka 16. člena ZSPJS – enak princip kot v primeru interventnih ukrepov, glej mnenje št. 0100-238/2015/2 z dne 21.4.2015).

\*Delovnemu mestu Podsekretar se je izhodiščni plačni razred povišal za 1 plačni razred s pravico do povišanja za ta 1 plačni razred s 1.1.2019.

b) Delovno mesto Višjega svetovalca je uvrščeno v VII/1 tarifni razred, delovno mesto Podsekretar pa v VII/2 tarifni razred – delovna mesta so uvrščena v različne tarifne razrede (določitev plače na podlagi prvega odstavka 19. člena ZSPJS)

Javni uslužbenec ima na delovnem mestu Višji svetovalec v nazivu Višji svetovalec III doseženih 5 napredovanj in je uvrščen v 40. plačni razred (35+5, pri čemer 1 PR uvrstitve (za 38 PR – drugi plačni razred povišanja) pridobi s 1.11.2019 in za 2 PR napredovanj s 1.12.2019).

V konkretnem primeru se ob premestitvi na delovno mesto Podsekretar in pridobitvi naziva Podsekretar, javnemu uslužbencu določi plača na podlagi prvega odstavka 19. člena ZSPJS. Ker je izhodiščni plačni razred delovnega mesta Podsekretar višji (42 PR), kot je doseženi plačni razred javnega uslužbenca (40), se javni uslužbenec uvrsti v 42. plačni razred. Ker je naziv Podsekretar tudi pogoj za opravljanje dela na delovnem mestu in javnega uslužbenca ob premestitvi na delovno mesto v višjem tarifnem razredu ni mogoče uvrstiti v nižji plačni razred kot znaša izhodiščni plačni razred tega delovnega mesta oziroma naziva, prav tako mu tudi ni možno izplačevati osnovne plače, ki bi bila nižja od izhodiščnega plačnega razreda novega delovnega mesta oziroma naziva, javni uslužbenec tudi pridobi pravico do izplačila tega plačnega razreda (42. PR) (enak princip kot v primeru interventnih ukrepov, glej mnenje št. 0103-161/2014/3 z dne 31.3.2014)

**2. PRIMER –** **Premestitev javnega uslužbenca iz delovnega mesta Višji svetovalec (naziv Višji svetovalec I z doseženimi 3 napredovanji), ki je s 1.4.2019 napredoval za 2 plačna razreda, na delovno mesto Podsekretar s 1.7.2019**

- stanje 7.12.2018 na DM Višji svetovalec – uvrstitev in izplačilo plače za 40 PR (37+3)

- stanje 8.12.2018 na DM Višji svetovalec – uvrstitev v 42 PR, izplačilo plače za 40 PR

- stanje 1.1.2019 na DM Višji svetovalec – uvrstitev v 42 PR (39+3), izplačilo plače za 41 PR (prvi plačni razred povišanja)

- stanje 1.4.2019 na DM Višji svetovalec – napredovanje za 2 PR – uvrstitev v 44 PR, izplačilo za 41 PR (pravica do izplačila 42 PR s 1.11.2019, pravica do izplačila 44 PR s 1.12.2019)

**- premestitev na delovno mesto Podsekretar s 1.7.2019 – javni uslužbenec je uvrščen v 44 PR, izplačilo za 41 PR – dve možnosti:**

a) Obe delovni mesti sta uvrščeni v isti tarifni razred (prenos plačnih razredov napredovanj po prvem odstavku 20. člena ZSPJS)

Javni uslužbenec ima na delovnem mestu Višjega svetovalca v nazivu Višji svetovalec I doseženih 5 napredovanj in je uvrščen v 44. plačni razred (39+5, 1 PR s 1. 11. 2019 in 2 PR s pravico do plače s 1.12.2019) in na delovno mesto Podsekretar prenaša 5 plačnih razredov in se uvrsti v 47. plačni razred (42+5), pri čemer do 1.12.2019 prejema plačo za 45 plačni razred, s 1.12.2019 pa za 47 plačni razred (zamik izplačila plače iz naslova napredovanj na podlagi četrtega odstavka 16. člena ZSPJS – enak princip kot v primeru interventnih ukrepov, glej mnenje št. 0100-238/2015/2 z dne 21.4.2015).

\* Delovnemu mestu Podsekretar se je izhodiščni plačni razred povišal za 1 plačni razred s pravico do povišanja za ta 1 plačni razred s 1.1.2019.

b) Delovno mesto Višjega svetovalca je uvrščeno v VII/1 tarifni razred, delovno mesto Podsekretarj pa v VII/2 tarifni razred – delovna mesta so uvrščena v različne tarifne razrede (določitev plače na podlagi prvega odstavka 19. člena ZSPJS)

Javni uslužbenec je na delovnem mestu Višji svetovalec v nazivu Višji svetovalec I dosegel 5 napredovanj in je uvrščen v 44. plačni razred (39+5, 1 PR s 1.11.2019 in 2 PR s pravico do plače s 1.12.2019).

V konkretnem primeru se ob premestitvi na delovno mesto Podsekretar in pridobitvi naziva Podsekretar, javnemu uslužbencu določi plača na podlagi prvega odstavka 19. člena ZSPJS. Ta določa, da če bi bil javni uslužbenec zaradi premestitve na delovno mesto oziroma v naziv v višjem tarifnem razredu uvrščen v nižji ali isti plačni razred kot ga je dosegel z napredovanjem na delovnem mestu oziroma v nazivu pred to premestitvijo, se mu plačni razred na novem delovnem mestu oziroma v nazivu določi tako, da se že doseženi plačni razred na delovnem mestu oziroma v nazivu pred premestitvijo oziroma imenovanjem poveča za en plačni razred. Ker je izhodiščni plačni razred delovnega mesta Podsekretar 42, se javnega uslužbenca, ki je bil na prejšnjem delovnem mestu uvrščen v 44. plačni razred, na novem delovnem mestu uvrsti v 45. plačni razred (44+1).

Pri izplačilu plače pa je treba upoštevati, da na delovnem mestu Višjega svetovalca še ni pridobil pravice do izplačila 2 plačnih razredov napredovanj, ker v skladu s četrtim odstavkom 16. člena ZSPJS pridobi javni uslužbenec pravico do plače v skladu z višjim plačnim razredom iz naslova napredovanja v višji plačni razred, 1. decembra leta, v katerem je napredoval, torej v tem primeru s 1.12.2019. Poleg tega je treba tudi upoštevati, da ob premestitvi še ni imel pravice do izplačila drugega povišanja na delovnem mestu Višjega svetovalca in je prejemal plačo za 41. plačni razred.

Zato od premestitve do 1.11.2019 javni uslužbenec prejema plačo za 42 plačni razred, s 1.11.2019 za 43 plačni razred (izplačilo drugega povišanja na delovnem mestu Višjega svetovalca), s 1.12.2019 pa za 45 plačni razred (enak princip kot v primeru interventnih ukrepov, glej mnenje št. 0103-161/2014/3 z dne 31.3.2014).

**3. PRIMER – Javni uslužbenec na delovnem mestu Višji svetovalec (naziv Višji svetovalec III z doseženimi 3 napredovanji) s 1.4.2019 napreduje za 2 plačna razreda, s 1.11.2019 napreduje v naziv Višji svetovalec II na istem delovnem mestu**

- stanje 7.12.2018 na DM Višji svetovalec – uvrstitev in izplačilo plače za 36 PR (33+3)

- stanje 8.12.2018 na DM Višji svetovalec - uvrstitev v 38 PR, izplačilo plače za 36 PR

- stanje 1.1.2019 na DM Višji svetovalec – uvrstitev v 38 PR, izplačilo plače za 37 PR (prvi plačni razred povišanja)

- stanje 1.4.2019 na DM Višji svetovalec – napredovanje za 2 plačna razreda – uvrstitev v 40 PR, izplačilo za 37 PR (pravica do izplačila 38 PR s 1.11.2019 (drugi plačni razred povišanja), pravica do izplačila 40 PR s 1.12.2019)

- stanje 1.11.2019 – napredovanje v naziv Višji svetovalec II – na podlagi drugega odstavka 20. člena ZSPJS se uvrsti v 42. plačni razred (37+5 PR prenaša), pri čemer pravico do izplačila višje plače iz naslova napredovanja v naziv in napredovanja v višji plačni razred pridobi s 1.12.2019, torej 42 plačni razred. Od 1.11.2019 do 1.12.2019 prejema plačo za 38 plačni razred (drugi plačni razred povišanja).

Na podlagi prvega odstavka 12. člena Uredbe o napredovanju uradnikov v nazive (Uradni list RS, št. 98/08, 16/09, 19/10 in 24/19) uradnik napreduje v višji naziv 1. novembra, pravice, ki izhajajo iz višjega naziva, pa mu pripadajo od 1. decembra v koledarskem letu, v katerem je bilo ugotovljeno, da izpolnjuje pogoje za napredovanje. Enako glede pravice do plače v skladu s pridobljenim nazivom ali višjim nazivom s 1. decembrom leta, v katerem je napredoval, določa četrti odstavek 16. člena ZSPJS.

**4. PRIMER – Javni uslužbenec na delovnem mestu Višji svetovalec (naziv Višji svetovalec III brez napredovanj) s 1.4.2019 napreduje za 2 plačna razreda, s 1.9.2019 se premesti na delovno mesto Višji svetovalec, ki se opravlja v dveh nazivih (I in II).**

- stanje 7.12.2018 na DM Višji svetovalec – uvrstitev in izplačilo plače za 33 PR

- stanje 8.12.2018 na DM Višji svetovalec – uvrstitev v 35 PR, izplačilo plače za 33 PR

- stanje 1.1.2019 na DM Višji svetovalec – uvrstitev v 35 PR, izplačilo plače za 34 PR (prvi plačni razred povišanja)

- stanje 1.4.2019 na DM Višji svetovalec – napredovanje za 2 PR – uvrstitev v 37 PR, izplačilo za 34 PR (pravica do izplačila 35 PR s 1.11.2019 (drugi plačni razred povišanja), pravica do izplačila 37 PR s 1.12.2019)

- stanje 1.9.2019 - premestitev na delovno mesto Višji svetovalec, ki se opravlja v dveh nazivih (I in II).

Uvrstitev delovnega mesta Višji svetovalec v dveh nazivih (I in II) na dan 7.12.2018

|  |  |  |  |  |  |  |
| --- | --- | --- | --- | --- | --- | --- |
| C027010 | VIŠJI SVETOVALEC | VII/2 | 1 | VIŠJI SVETOVALEC I | 37 | 45 |
| C027010 | VIŠJI SVETOVALEC | VII/2 | 2 | VIŠJI SVETOVALEC II | 35 | 40 |

Uvrstitev DM Višji svetovalec v dveh nazivih (I in II) na dan 8.12.2018

|  |  |  |  |  |  |  |
| --- | --- | --- | --- | --- | --- | --- |
| C027010 | VIŠJI SVETOVALEC | VII/2 | 1 | VIŠJI SVETOVALEC I | 39 | 47 |
| C027010 | VIŠJI SVETOVALEC | VII/2 | 2 | VIŠJI SVETOVALEC II | 37 | 42 |

Javni uslužbenec na podlagi prvega odstavka 20. člena ZSPJS ob premestitvi na novo delovno mesto prenaša že dosežena napredovanja (2 PR) in se uvrsti v 39 plačni razred (37+2), pri čemer s premestitvijo s 1.9.2019 prejema plačo za 36. plačni razred (prvi plačni razred povišanja naziva II), s 1.11.2019 za 37. plačni razred (drugi plačni razred povišanja naziva II) in s 1.12.2019 za 39. plačni razred (pravica do plače iz naslova napredovanja, četrti odstavek 16. člena ZSPJS in prvi odstavek 8. člena Uredbe o napredovanju javnih uslužbencev v plačne razrede (Uradni list RS, št. 51/08, 91/08, 113/09 in 22/19)).

V skladu s petim odstavkom 16. člena ZSPJS, ki določa, da ne glede na določbo četrtega odstavka 16. člena, ki določa, da javni uslužbenec oziroma funkcionar, ki napreduje v višji plačni razred, v naziv oziroma v višji naziv, pridobi pravico do plače v skladu z višjim plačnim razredom, pridobljenim nazivom ali višjim nazivom 1. decembra leta, v katerem je napredoval, javni uslužbenec oziroma funkcionar pridobi pravico do plače s pridobitvijo naziva ali višjega naziva, če je pridobitev naziva ali višjega naziva pogoj za opravljanje dela na delovnem mestu, na katerega se premešča oziroma za katerega sklepa pogodbo o zaposlitvi. V konkretnem primeru je naziv Višji svetovalec II pogoj za zasedbo delovnega mesta, zato se s premestitvijo uvrsti v najmanj 37. plačni razred (zaradi prenosa napredovanj se sicer v konkretnem primeru uvrsti v 39. plačni razred), ki je nov izhodiščni plačni razred naziva Višji svetovalec II, ki pa se pridobi v izplačilo postopno (1.1.2019 za 36 PR in 1.11.2019 za 37 PR). Plačna razreda napredovanj je javni uslužbenec prenesel na novo delovno mesto na podlagi prvega odstavka 20. člena ZSPJS, vendar še ni pridobil pravice do njunega izplačila, ki je s 1.12.2019.

**5. PRIMER – Javni uslužbenec na delovnem mestu Višji svetovalec (naziv Višji svetovalec III z doseženimi 3 napredovanji) s 1.4.2019 napreduje za 2 plačna razreda, s 1.9.2019 se premesti na delovno mesto Višji svetovalec, ki se opravlja v dveh nazivih (I in II).**

- stanje 7.12.2018 na DM Višji svetovalec – uvrstitev in izplačilo plače za 36 PR (33+3)

- stanje 8.12.2018 na DM Višji svetovalec – uvrstitev v 38 PR in izplačilo plače za 36 PR

- stanje 1.1.2019 na DM Višji svetovalec – uvrstitev v 38 PR, izplačilo plače za 37 PR (prvi plačni razred povišanja)

- stanje 1.4.2019 na DM Višji svetovalec – napredovanje za 2 plačna razreda – uvrstitev v 40 PR, izplačilo za 37 PR (pravica do izplačila 38 PR s 1.11.2019 (drugi plačni razred povišanja), pravica do izplačila 40 PR s 1.12.2019)

- stanje 1.9.2019 - premestitev na delovno mesto Višji svetovalec, ki se opravlja v dveh nazivih (I in II).

Uvrstitev delovnega mesta Višji svetovalec v dveh nazivih (I in II) na dan 7.12.2018

|  |  |  |  |  |  |  |
| --- | --- | --- | --- | --- | --- | --- |
| C027010 | VIŠJI SVETOVALEC | VII/2 | 1 | VIŠJI SVETOVALEC I | 37 | 45 |
| C027010 | VIŠJI SVETOVALEC | VII/2 | 2 | VIŠJI SVETOVALEC II | 35 | 40 |

Uvrstitev delovnega mesta Višji svetovalec v dveh nazivih (I in II) na dan 8.12.2018

|  |  |  |  |  |  |  |
| --- | --- | --- | --- | --- | --- | --- |
| C027010 | VIŠJI SVETOVALEC | VII/2 | 1 | VIŠJI SVETOVALEC I | 39 | 47 |
| C027010 | VIŠJI SVETOVALEC | VII/2 | 2 | VIŠJI SVETOVALEC II | 37 | 42 |

Javni uslužbenec na podlagi prvega odstavka 20. člena ob premestitvi na novo delovno mesto prenaša že dosežena napredovanja (5 PR) in se uvrsti v 42. plačni razred (37+5), pri čemer s premestitvijo s 1.9.2019 prejema plačo za 39. plačni razred, s 1.11.2019 za 40. plačni razred in s 1.12.2019 za 42. plačni razred.

Pripravil: Sektor za plače v javnem sektorju, Direktorat za javni sektor, Ministrstvo za javno upravo, 11.7.2019 in 19.8.2019

1. Posebnosti v zvezi z navedenimi roki povišanj so določene v stavkovnih sporazumih, ki so prav tako objavljeni [↑](#footnote-ref-1)